En aquera cortina i auie arradims de datils penjadi d’ua pèrga; dentèles longues que queiguien d’un pau long, en ondades, coma es huelhes d’ua arrominguera, molons de higues passades, en blòcs, torrom a bocins coma pèires que venguien d’èster amiades d’ua peirèra; olives en barrils ad arràs; ua hemna botada sus ua cagira e dauant d’ua gabiòla, mostrant es auderets adondadi, e dempús molons d’aur, iranges en caishetes o amolonades en arriuet.